b'\n_START_ARTICLE_\nO \xc5\xa1tirih godcih\n_START_SECTION_\nPovzetek vsebine\n_START_PARAGRAPH_\nPravljica govori o \xc5\xa1tirih godcih, ki so se pre\xc5\xbeivljali z igranjem po gostilnah. Nekega ve\xc4\x8dera so pri\xc5\xa1li do podrtega gradu, in zaigrali posko\xc4\x8dno podoknico, ne vedo\xc4\x8d, da v njem \xc5\xa1e \xc5\xbeivi majhen, star mo\xc5\xbei\xc4\x8dek._NEWLINE_Po zaigrani podoknici, je pri\xc5\xa1el iz razvalin gradu, in vsakemu godcu dal orehovo vejico, z navodili, da jo dajo svojim otrokom. A le eden od \xc5\xa1tirih godcev je to storil, ostali trije so svoje vejice odvrgli v travo._NEWLINE_Naslednje jutro so otroci godca, ki jim je dal vejico, potarnali da so orehi trdi in da jih ne morejo streti. Godec je ves za\xc4\x8duden videl, da z vejice visijo zlati orehi._NEWLINE_To je seveda povedal svojim tovari\xc5\xa1em, ki so se odpravili iskati vejice, ki so jih prej\xc5\xa1nji dan odvrgli, a so se na koncu morali sprijazniti, da so jih zapravili.\n_START_SECTION_\nLiki in interpretacija dela\n_START_PARAGRAPH_\nGlavna lika sta star mo\xc5\xbei\xc4\x8dek, prebivalec podrtega gradu, ki nam poda glavno misel pravljice. Da \xc4\x8dlovek ne sme prezreti niti najmanj\xc5\xa1ega daru, in pa godec, ki je podarjeno orehovo vejico spravil v \xc5\xbeep in jo pozneje dal svojim otrokom, kot mu je star mo\xc5\xbei\xc4\x8dek naro\xc4\x8dil. Ostali trije godci pa so tarnali nad podarjeno vejico in jo vrgli v travo. Godec, ki je vejico dal otrokom, je bil naslednji dan \xc5\xa1e kako vesel, da ni storil tega, kar so storili njegovi trije tovari\xc5\xa1i. Ko jim je povedal kaj se je zgodilo, so se vsi trije kesali, a na koncu so se morali sprijazniti, da so bili ob zlato samo zaradi njihove nehvale\xc5\xbenosti._NEWLINE_Pravljica ima nekatere tipi\xc4\x8dne zna\xc4\x8dilnosti ljudskih pravljic. Kraj in \xc4\x8das dogaja nista dolo\xc4\x8dena, zasledimo pa da se dogaja v prastarih \xc4\x8dasih. Vsi liki so brez imen, poimenovani so z godec, star mo\xc5\xbei\xc4\x8dek._NEWLINE_V pravljici je lepo prikazano, da moramo biti za vsako podarjeno stvar hvale\xc5\xbeni.\n_START_SECTION_\nMotivno-tematske povezave\n_START_PARAGRAPH_\nLjudsko pravljico O \xc5\xa1tirih godcih lahko primerjamo z veliko pravljicami, saj je glavno sporo\xc4\x8dilo veliko pravljic, hvale\xc5\xbenost za podarjeno stvar. Lahko jo primerjamo tudi s pravljicami, v katerih so osebe za\xc4\x8darane v \xc5\xbeivali (\xc5\xbdabji kralj, Sin je\xc5\xbe), saj je konec koncev bila tudi navadna orehova vejica za\xc4\x8darna v zlate orehe.'